આ પ્રસંગે ઉપસ્થિત આસિસ્ટન્ટ કન્ઝર્વેટર ઓફ ફોરેસ્ટ દશરથભાઈએ પર્યાવરણના જતનની મીઠી શિખામણ આપેલ. વન ખાતાના રેન્જ ફોરેસ્ટ ઓફિસર દેસાઈ અને ચૌધરીએ પણ મૌનની ભાષામાં પર્યાવરણ વિષે ઘણાં સારા વાયબ્રેશન આપ્યા હતા. ગાંધીનગર સેક્ટર-૨૮ સેવાકેન્દ્ર સંચાલિકા આદરણિય કૈલાશ દીદીજીએ આ પ્રસંગે આશીર્વચન આપતાં જણાવ્યુ હતું કે, આપણે જે વૃક્ષ વાવીએ તેનું જતન પણ આપણે કરવું ખૂબ જ જરૂરી છે. આ પ્રસંગે સ્ટેજ પર ઉપસ્થિત ગાંધીનગર સેકટર-૨૮ના કોર્પોરેટર હર્ષાબા ધાંધલે પણ સમાજ સેવાના પોતાના અનેરા ઉમંગ ઉત્સાહથી જ પર્યાવરણ વિષે શ્રોતાઓને ઘણુ બધું કહ્યું હતું. કાર્યક્રમના અંતિમ ચરણમાં પાણીનો વ્યય અટકાવવા અને વૃક્ષારોપણ કરવા સહિતની સામૂહિક પ્રતિજ્ઞા લેવાઈ હતી.